Zapisnik

2. srečanje partnerjev [Mreže občanske znanosti v Sloveniji](https://citizenscience.si/) je potekalo v prostorih Centralne tehniške knjižnice Univerze v Ljubljani (CTK) na Trgu republike 3, 1000 Ljubljana in na daljavo (preko ZOOM-a), 19. septembra 2023 ob 11:00 uri.

Prisotni:

V prostorih CTK: Andreja (MKL), Johanna (ACS, Čmrljica), Uroš (CTK), Zarja (Sledilnik), Til (CTK), Miro (CTK) , Mitja (CTK).

Oddaljeno: Renata (IZUM), Petra (MKK), Alijana (U3ŽO), Saša (GKFB), Tina (NIB), Sara (HE), Rok (IJS), Darko (UNG), Katja (RCH UNG), Tit (MVZI), Črt (covid.si)

DNEVNI RED:

1. Predstavitev novosti,
2. Priprava nacionalnega dogodka
3. Organizacija mreže
4. Priprava priročnika o občanski znanosti
5. Promocija mreže
6. Strategija razvoja mreže
7. Projekt Spoznaj
8. Razno

Na začetku so se prisotni na kratko predstavili.

1. Predstavitev novosti

Til (CTK) je predstavil portal [citizenscience.si](http://citizenscience.si/). Pripravljenih je 7 prevodov projektov v angleški jezik za objavo na portalih [eu-citizen.science](https://eu-citizen.science/) in čakajo na recenzijo. [LIFE Beaver project](https://eu-citizen.science/project/421) je že dostopen. Vsi so vabljeni da spremljajo koledar, novice in družbena omrežja: [Facebook](https://www.facebook.com/profile.php?id=100088475127327) in [Twitter](https://twitter.com/obcanskaznanost). Miro (CTK) je povedal, da se pripravljajo nova navodila o tem, kaj projekti potrebujejo za objavo na našem in kaj še dodatno za objavo na evropskem portalu.

1. Priprava nacionalnega dogodka

Miro (CTK) je povedal, da akcijski načrt predvideva organizacijo nacionalnega dogodka, ki ga organizira mreža in MVZI. Omejujejo nas kratki roki, zato bomo izkoristili termin na Mreži znanja. Okvirni koncept je, da bo dogodek sestavljen iz dveh delov: en del se pogovarjamo o organiziranju skupnih aktivnosti, drug del pa bodo predstavitve projektov društev in ostalih. Lahko naredimo mednarodni dogodek, morda pridobimo tuje predavatelje. Potrebujemo delovno skupino, ki bo organizirala dogodek. Dogodek je namenjen čim širši publiki. Tit (MVZI) podpira idejo, upa, da bi se lahko udeležili tudi tuji udeleženci. Se bo pozanimal tudi na ARIS za kakšne nove informacije glede financiranja. Miro (CTK) je poudaril, da je potrebno vključiti ARIS ne samo glede financiranja ampak glede mesta občanske znanosti pri vrednotenj. CTK bo stopili v akcijo in poskušali dobiti tuje predavatelje. Tina (NIB) je povedala, da z veseljem lahko predstavijo projekte.

1. Organizacija mreže

Andreja (MKL) je poudarila, da želimo Mrežo ohraniti čim bolj odprto, zato ne bo organizirana s statutom in formalnimi enotami, ampak z neformalnimi delovnimi skupinami. Mreža podpira povezovanje med posameznimi partnerji, ki je potrebno za izpostavljanje in reševanje skupnih problemov ali lažje povezovanje z drugimi partnerji. Podpira idejo iz prejšnjega srečanja ter predlaga oblikovanje delovne skupine za knjižnice.

1. Priprava priročnika o občanski znanosti

Miro (CTK) je predlagal delovno skupino za pripravo priročnika, ki bo dokončala osnutek, ki je že bil poslan članom.

1. Promocija mreže

Miro (CTK) je predlagal oblikovanje delovne skupine za promocijo, ki bi lahko pripravila plakate in zloženke za informiranje tistih, ki ne uporabljajo elektronskih medijev.

Predlagal je tudi delovno skupino, ki bi pripravila program za usposabljanje. Lahko bi pripravili kakovostno agendo programa usposabljanja, je pa s tem veliko dela. Najprej je potrebno najti kdo so deležniki - profesionalni raziskovalci, knjižničarji,... ter postopoma vzpostaviti katalog kompetenc in nato sistem usposabljanja, ne takoj na vseh področjih, ampak po korakih - do trajnega sistema usposabljanja. Potrebujemo skupni pristop k temu, kako bi dvignili znanstveno pismenost, pripravili sistem znanstvenega opismenjevanja. V mislih bi imeli čim širši bazen uporabnikov, ki bi bili deležni podpore, za sodelovanje je veliko možnosti. Več članov Mreže je izrazilo pripravljenost sodelovati v taki delovni skupini

1. Strategija razvoja mreže

Miro (CTK) je predlagal izdelavo strategije v okviru delovne skupine. Šlo bi za dolgoročen program našega dela z evidentiranjem deležnikov. Obzorje Evropa poudarja vključevanje širše javnosti. Na drugi strani je lokalna skupnost - toda kako jo nasloviti? Potrebno je predlagati način financiranja projektov, ter pravilno vrednotenje aktivnosti. V korakih bi lahko izdelali dokument, ga predstavili deležnikom (predvsem financerjem) in se potem ravnali po njem. Srednjeročno delovanje Mreže bi opisali v kratkem delovnem dokumentu, ki bi služil kot opomnik. Tit (MVZI) je podprl izdelavo takšne strategije. Ponudil je podporo ministrstva. Predlagal je, da bi v Mrežo lahko vključili tudi posamezne časovno omejene projekte, ki želijo delovati z načeli občanske znanosti. Ministrstvo je lahko en most, Mreža pa ključni deležnik.

1. Projekt Spoznaj

Miro (CTK) je predstavil Projekt Spoznaj. Gre za opolnomočenje javnih raziskovalnih organizacij, da bodo vključile načela odprte znanosti, med njimi tudi občansko znanost. Prosojnice bodo poslane tudi vsem članom mreže.

1. Pridobivanje novih partnerjev

Andreja (MKL) je za konec še enkrat prosila vse člane, naj na e-poštni seznam Mreže obcanskaznanost.ctk@lists.arnes.si posredujejo vprašanja, novice glede projektov ter kontakte inštitucij in društev za katere menijo, da bi lahko postali novi člani naše mreže.

Srečanje je bilo končano ob 12:15.

Ljubljana, 21. septembra 2023

Zapisnik napisal: Mitja V. Iskrić